《东方职生之地而异端之书指为地下狱余窃非之》
宋代·家铉翁

五行木维仁，四德春维元。
混沦判八极，维东最为尊。
万形囿大化，生生此其门。
兹为九州镇，岂以三望论。
彼为异端说，怪诞惊愚昏。
妄指阳明地，同彼长夜阍。
愚人戢冥威，奔走不惮烦。
顽夫惊罪福，未死先飞魂。
年年春向晚，时事羞苹蘩。
我在神即在，帝顾良亦繁。

作者简介：家铉翁（约1213～1297）号则堂，眉州（今四川省眉山市东坡区）人。家铉翁身长七尺，状貌奇伟，威严儒雅。以荫补官，累官知常州，迁浙东提点刑狱，入为大理少卿。宋亡，守志不仕。元成宗即位（1294），放还，赐号处士，时年八十二，后数年以寿终。《宋史》有传。有《则堂集》六卷，《彊（强）村丛书》辑为《则堂诗馀》一卷。词存三首收于《全宋词》中。